Scenarij provedbe radionice

**Naziv radionice:** Osnove izrade multimedijskih sadržaja

**Ttrajanje radionice:** 3 sata

**Cilj radionice:** Cilj ove radionice je omogućiti odgojno-obrazovnim radnicima stjecanje znanja i razvijanje vještina za učinkovito primjenjivanje dobrih praksi vezanih uz kreiranje multimedijskih dokumenata.

**Opis radionice:** Naučite kako prepoznati i stvoriti dobro osmišljene multimedijske elemente koji će svojim oblikovanjem motivirati vaše učenike i približiti im sadržaj! Osnove dizajna koje vam ova radionica pruža primjenjive su svugdje, od pripreme materijala pa sve do načina razmišljanja o sadržaju. Osvijestiti ćete i naučiti prepoznavati kako dobar dizajn funkcionira i kako izrađivati materijale koji će biti privlačniji! Polaznici će koristiti računala, adekvatne programe i primjere, a koristiti će i online program Canva.

**Ishodi učenja** (naznačiti i razinu digitalne kompetencije za svaki ishod)

Polaznici će nakon radionice moći:

* razlikovati oblike i formate digitalnog sadržaja i alate za njegovo kreiranje i uređivanje (Digitalni izvori i materijali:početna razina digitalnih kompetencija – A2)
* identificirati načine kreiranja i uređivanja digitalnog sadržaja (Digitalni izvori i materijali: početna razina digitalnih kompetencija – A2)
* odabrati oblike i formate digitalnog sadržaja i alate za njegovo kreiranje i uređivanje (Digitalni izvori i materijali: srednja razina digitalnih kompetencija – B1)
* demonstrirati načine kreiranja i uređivanja digitalnog sadržaja (Digitalni izvori i materijali: srednja razina digitalnih kompetencija – B1)

**Ciljana skupina polaznika:** Odgojno-obrazovni radnici.

**Opis sadržaja videomamca:** Videomamac započinje prikazom učionice u tmurnim, sivim i dosadnim tonovima, gdje su učenici i nastavnik bezvoljni. Zatim se fokusira na slide koji nastavnik pokazuje, koji je također dosadan i loše grafički napravljen (loš kontrast, puno malog teksta, dosadan). Nakon toga, nastavnik uzdahne, trgne se, pucne prstima i scena se počne transformirati u veselu, šarenu scenu uvođenjem zabavnih i vizualno privlačnih multimedijskih elemenata.

|  |  |  |  |  |
| --- | --- | --- | --- | --- |
| Vrijeme trajanja pojedinog dijela obrazovnog sadržaja (teme, podteme) | Dio obrazovnog sadržaja (teme, podteme) | Opis aktivnosti, metoda i tehnika učenja i poučavanja vezane uz temu/podtemu (vođene aktivnosti i osobne aktivnosti polaznika) | Aktivnosti praćenja i vrednovanja | Nastavna sredstva i pomagala te drugi izvori i instrumenti potrebni za izvedbu radionice |
| **Prvi dio edukacije - 100 min** | | | | |
| 10 min | Uvod | Potpisna lista, fotografiranje  Kratka prezentacija projekta  **e-Škole**  Izlaže se **sadržaj** radionice |  | Prezentacija |
| 10 min | Uvod u multimediju | **Vođena aktivnost - rasprava o vlastitima iskustvima i potrebama i problemima (metoda razgovora, metoda demonstracije, frontalni rad)**- potaknuti polaznike pitanjem da navedu primjere kod kojih je teško isključivo korištenjem verbalnog sadržaja prenijeti znanje. Razviti diskusiju pitanjima: *Kako multimedijski sadržaj može pomoći kod usvajanje materije i prenošenja koncepata? Koristite li u poučavanju neke oblike multimedijskog sadržaja? Ako koristite što se uočili kao prednosti ili nedostatke vašeg pristupa. Gdje nailazite na poteškoće kod kreiranja digitalnog sadržaja? Što mislite da treba unaprijediti? Ako ne niste do sada koristili multimedijske sadržaje koji su razlozi za to, što bi vam pomoglo da ih počnete koristiti?*  Voditelj radionice pokazuje nekoliko primjera multimedijskog sadržaja koji omogućava lakšu percepciju složenijih koncepata koje je moguće upotrijebiti u nastavi (usvajanje izgovora na stranom jeziku, animirani prikazi kemijskih, fizičkih ili bioloških procesa, video zapisi na kojima se vidi primjena matematike) kojima ukazuje na njegove sastavnice i analizira ih. | Aktivnost u diskusiji. Uključiti sve polaznike u raspravu i razmjenu iskustava. | Prezentacija + primjeri multimedijskog sadržaja (animacije, grafike, video) |
| 5 min | Osnovne komponente multimedijskog sadržaja | **Vođena aktivnost – izlaganje i razvijanje koncepta (metoda usmenog izlaganja, metoda demonstracije, metoda razgovora, frontalni rad)** - upoznavanje s osnovnim komponentama multimedijskog sadržaja i njihovim specifičnim karakteristikama (tekst, grafike, animacije, audio, video)  Voditelj radionice raščlanjuje primjere koje je pokazao u uvodu na njihove sastavnice i zasebno ih analizira. | A1: Razlikovati oblike i formate digitalnog sadržaja i alate za njegovo kreiranje i uređivanje - tražiti polaznike da prepoznaju koji su komponente multimedijskog sadržaja korištene u primjerima i da procijene da li je komunikacija tim sredstvima u primjerima uspješno realizirana | Prezentacija + primjeri multimedijskog sadržaja iz uvoda (animacije, grafike, video zapisi u nastavi) |
| 10 min | Tekstualni sadržaji u multimediji | **Vođena aktivnost – rasprava (metoda razgovora, frontalni rad) -** Postaviti pitanje polaznicima o važnosti tekstualnog sadržaja u multimedijskom oblikovanju – Sjetite se uvodne nastavne cjeline u vaš predmet – 1. tema vašeg 1. sata i odgovorite - Koji sve elementi tekstualnog sadržaja komuniciraju poruku učenicima koji autor udžbenika i vi želite prenijeti?  Zadatak za samostalan rad (grupni rad, metoda čitanja i rada na tekstu, metoda pisanja, metoda razgovora)  Podijeliti polaznike u grupe, podijeliti svakoj grupi predložak uvoda u neku temu. Neka analiziraju koje informacije su hijerarhijski najvažnije i zašto ih percipiraju kao takvima.  **Vođena aktivnost – izlaganje i razvijanje koncepta (metoda usmenog izlaganja, metoda demonstracije, frontalni rad)** -  Kroz primjer jedne prezentacije za uvodnu nastavnu cjelinu voditelj radionice upoznaje polaznike s važnostima sadržaja, tona i stila te vizualnog oblikovanja teksta.  Na istom primjeru, predavač objašnjava osnovne tipografske pojmove (anatomiju i klasifikaciju pisama, čitljivost). | A2: Za zadani oblik i format digitalnog sadržaja u grupi prodiskutirati moguće načine kreiranja i uređivanja. - Polaznici analiziraju primjere s aspekta stila korištenog teksta i tipografskih karakteristika. | Prezentacija , Primjeri tekstualnih sadržaja u multimediji.  Zamoliti polaznike da pripreme prije dolaska na stručno usavršavanje da slikaju prve tri stranice nastavne teme svog udžbenika. |
| 30 min | Grafički sadržaji u multimediji | **Vođena aktivnost – izlaganje i razvijanje koncepta (metoda usmenog izlaganja, metoda demonstracije, frontalni rad)** - Voditelj radionice pokazuje primjere e-Škole DOS koji sadrže multimedijskih sadržaja s različitim vrstama grafičkog sadržaja (fotografije, ilustracije)  **Vođena aktivnost – izlaganje i razvijanje koncepta (metoda usmenog izlaganja, metoda demonstracije, frontalni rad)**Upoznavanje s tehničkim karakteristikama grafičkih sadržaja: vektorska i rasterska grafika, 3d modeli i renderi. Prikazi mogućnost, prednosti i nedostataka različitih vrsta grafičkih sadržaja i načina njihovog kreiranja.  Prikaz fotomontaža i foto manipulacija kao i post produkcije.  Upoznavanje s formatima digitalnih zapisa i njihovim specifičnostima (JPEG, GIF, PNG, TIFF, BMP)  **Vođena aktivnost - prikaz rada u Canva alatu za grafički dizajn (metoda usmenog izlaganja, metoda demonstracije, metoda praktičnog rada, frontalni rad)**  Voditelj otvara Canva alat i pokazuje osnove funkcionalnosti alata. Polaznici također otvaraju alat u *web*-pregledniku i prate što voditelj pokazuje i paralelno s njim isprobavaju funkcionalnosti. | B1: Demonstrirati načine kreiranja i uređivanja digitalnog sadržaja - Polaznici prate što voditelj pokazuje i paralelno s njim isprobavaju funkcionalnosti alata - Canva. | Prezentacija , Primjeri grafičkih sadržaja u multimediji, Canva ([www.canva.com](http://www.canva.com)), multimedijski sadržaj koji opisuje koncepte vizualne percepcije. |
| 5 min | Animacija kao dio multimedijskog sadržaja | **Vođena aktivnost – izlaganje i razvijanje koncepta (metoda demonstracije, metoda usmenog izlaganja, frontalni rad)-**  Voditelj radionice kroz par primjera simulacije u nastavi (pokusi u nastavi fizike, kemije, prikaz evolucije čovjeka u biologiji, izrada stripa u nastavi društvenih predmeta - prilagoditi polaznicima) pokazuje različite osnovne tipove animacija (tradicionalna, 2D i 3D animacija, stop animacija, pokretne grafike) i načine na koji se mogu koristiti u multimedijskim sadržajima. | B1: Argumentirati odabir oblika i formata digitalnog sadržaja i alata za njegovo kreiranje za određenu svrhu i zadanu digitalnu okolinu i ograničenja. – Dati polaznicima argumente koji animirani sadržaj može pomoći kod lakšeg usvajanja znanja. | Prezentacija, Primjeri animacija: osnovni tipovi |
| 10 min | Audio u multimediji | **Vođena aktivnost – izlaganje i razvijanje koncepta (metoda demonstracije, metoda usmenog izlaganja, frontalni rad)-** Pokazati kroz primjere (e-Škole DOS, audio zapisi kao sastavni dio zadataka u učenju jezika, Rezonancija i Dopplerov efekt u fizici.. ) kako audio sadržaj može doprinijeti kvaliteti multimedijskog sadržaja (govor, zvučni efekti, glazba, atmosfera).  Upoznati polaznike s različitim vrstama audio zapisa i kompresijskim kodecima (Opus, MP3, Vorbis, Musepack, AAC, ATRAC and Windows Media Audio Lossy).  Zadatak za samostalan rad (metoda razgovora, grupni rad)  Za zadani oblik i format digitalnog sadržaja u grupi prodiskutirati moguće načine kreiranja i uređivanja. | A2: - Kroz diskusiju s polaznicima evaluirati upotrebu audio sadržaja u primjerima. | Prezentacija, Primjeri audio zapisa |
| 10 min | Video u multimediji | **Vođena aktivnost – izlaganje i razvijanje koncepta (metoda demonstracije, metoda usmenog izlaganja, metoda razgovora, frontalni rad)-**  Prikazati primjere (e-Škole DOS) upotrebe video zapisa u multimedijskim sadržajima.  Upoznati polaznike s različitim vrstama video zapisa i kompresijskim (AVI, FLV, WMV, MP4, and MOV). | B1: Argumentirati odabir oblika i formata digitalnog sadržaja i alata za njegovo kreiranje za određenu svrhu i zadanu digitalnu okolinu i ograničenja - Tražiti od polaznika da daju primjere kod kojih video zapisi omogućavaju usvajanje sadržaja na način koji je teško postići s ostalim elementima. | Prezentacija, Primjeri video zapisa |
| 10 min | **Pauza** | | | |
| **Drugi dio edukacije – 80 min** | | | | |
| 10 min | Vođena vježba: nabava digitalnog sadržaja | **Vođena aktivnost – izlaganje i razvijanje koncepta (metoda demonstracije, metoda praktičnog rada, metoda usmenog izlaganja, frontalni rad)-**  Upoznavanje polaznika s dostupnim bazama različitih vrsta digitalnog sadržaja koje je moguće besplatno koristiti u sklopu izrade multimedijskog sadržaja (npr. www.allthefreestock.com)  Voditelj na par primjera različitih vrsta digitalnog sadržaja (fotografije, ilustracije, video, audio) pokazuje kako pretraživati i skidati sadržaj s dostupnih baza sadržaja, a polaznici ga simultano prate na svojim računalima. | B1: Argumentirati odabir oblika i formata digitalnog sadržaja i alata za njegovo kreiranje za određenu svrhu i zadanu digitalnu okolinu i ograničenja | Prezentacija, računala s pristupom na Internet |
| 15 min | Vježba: Analiza i evaluacija digitalnog sadržaja | **Vođena aktivnost - izrada zadatka, prezentacija i evaluacija rješenja**  Zadatak za samostalan rad (grupni rad, metoda praktičnog rada, metoda pisanja, metoda razgovora, metoda usmenog izlaganja)  - Polaznici radionice rade u manjim grupama 3-4 osobe. Svaka grupa treba pronaći 2 primjera digitalnog sadržaja – jedan za koji smatraju da efikasno komunicira poruku ciljanoj skupini (sami trebaju odabrati nastavni predmet, razred i tematiku), te drugi za kojeg smatraju da neefikasno komunicira poruku ciljanoj skupini. Evaluirati sastavnice koje tome doprinose i prezentirati ostatku polaznika razlog odabira primjera i evaluaciju | B1: Argumentirati odabir oblika i formata digitalnog sadržaja i alata za njegovo kreiranje za određenu svrhu i zadanu digitalnu okolinu i ograničenja. A2: Za zadani oblik i format digitalnog sadržaja u grupi prodiskutirati moguće načine kreiranja i uređivanja.  - Grupa polaznika (ili predstavnik grupe) prezentiraju primjere koje su odabrali i način na koji su ih evaluirali. Ostali polaznici evaluiraju rješenje i daju povratne informacije.  Voditelj radionice potiče i usmjerava diskusiju. | Prezentacija, Računala s pristupom na Internet (papir i olovke) |
| 15 min | Vježba:  Analiza i unapređenje digitalnog sadržaja | **Vođena aktivnost- izrada zadatka, prezentacija i evaluacija rješenja** –  Zadatak za samostalan rad (grupni rad, metoda praktičnog rada, metoda pisanja, metoda razgovora, metoda usmenog izlaganja)  Polaznici radionice rade u manjim grupama 3-4 osobe. Svaka grupa za primjer digitalnog sadržaja koji su pronašli u prethodnoj aktivnosti, a koji nije zadovoljio kriterij efikasnosti, obrađuje navedeni primjer, na način da isprave uočene nedostatke i unaprijede sadržaj.  Voditelj radionice moderira diskusije, usmjerava prema pozitivnom i korisnom načinu davanja i primanja povratnih informacija te njihovom korištenju. | B1: U vidu grupnog rada kreirati i urediti digitalni sadržaj. - Svaka grupa unaprjeđuje svoje rješenje na temelju primjera koji ne zadovoljava kriterij efikasnosti, s obzirom na komentare koje su primili od ostalih sudionika i voditelja radionice. | Prezentacija, Računala s pristupom na Internet (papir i olovke) Canva (www.canva.com) |
| 30 min | Vježba: Stvaranje digitalnog sadržaja | **Vođena aktivnost- izrada zadatka, prezentacija i evaluacija rješenja** –  Zadatak za samostalan rad (individualni rad, rad u paru, metoda praktičnog rada, metoda pisanja, metoda razgovora, metoda usmenog izlaganja)  Polaznici radionice rade samostalno ali evaluiraju u parovima.  Odabiru temu vezanu uz svoje područje poučavanja i pokušavaju napraviti Infografiku vezanu uz neki osnovan pojam korištenjem predloška na Canvi. Samostalno trebaju pronaći digitalni sadržaj i oblikovati ga na način da vizualno odgovara temi, tipografija bude usklađena i misao prenesena na što zanimljiviji način. Voditelj radionice svakom polazniku pomaže osobno, savjetima kako poboljšati. Za te savjete se preporuča da budu u obliku pitanja, na temelju kojih će polaznici izvući zaključke.  Svoje rješenje prikazuju jednoj osobi koja sukladno ranije naučenom načinu davanja povratnih informacija pomaže unaprijediti oblikovanje. | B1: U vidu samostalnog rada stvoriti digitalni sadržaj. – Svaki polaznik stvara infografiku, na temelju ponuđenih predložaka koje je potrebno prilagoditi. | Prezentacija, Računala s pristupom na Internet (papir i olovke) Canva (www.canva.com) |
| 10 min | Kraj | Sumiranje sadržaja edukacije i odgovaranje na završna pitanja i nedoumice polaznika.  Upućivanje polaznika na dodatne izvore znanja. (metoda razgovora, frontalni rad)  **Osobna aktivnost – evaluacijski upitnik**  Uputiti ih na ispunjavanje **evaluacijskog upitnika zadovoljstva edukacijom. (metoda pisanja, individualni rad)**  Provjeriti jesu li se svi potpisali na potpisnu listu. |  | Prezentacija i poveznica na evaluacijski upitnik; |